**Yhteisöllisen oppilashuoltoryhmän muistio**

**Aika:** 5.2.2020

**Paikka:** Portaan koulu

**Läsnä:** Viivi Ruotanen, koulupsykologi; Mari Hokka, koulukuraattori; Kaija Rämö, kouluterveydenhoitaja; Jenna Kettunen, terveydenhoidon harjoittelija; Anna-Leea Lind, luokanopettaja; Mia Junnila, koulunkäynninohjaaja; Meeri Salo, koulunkäynninohjaaja; Jaana Kähkönen, koulunjohtaja.

**Aihe:** Move-mittausten kuntakohtaiset tulokset ja kouluterveyskyselyn nostattamia ajatuksia

 **1.** Move-mittaukset on tehty aina alkusyksystä 5. luokan oppilaille. Koulukohtaisia tuloksia ei saatu, koska 5. luokalla on tänä lukuvuonna vain 6 oppilasta.

 Kaija Rämö kertoi, että Move-mittausten osuus 5. luokan laajassa terveystarkastuksessa on varsin pieni. Usein terveystarkastus on tehty jo ennen mittauksia. Ratkaisuna tähän ajateltiin, että mittaukset voisi vastaisuudessa tehdä jo 4. luokan keväällä. Jaana Kähkönen ottaa asian puheeksi muiden koulunjohtajien kanssa.

 **2.** Katsottiin läpi kuntakohtaiset tulokset.

 **3.** Kouluterveyskyselyn tuloksia ei ehditty katsoa läpi. Sovittiin, että tuloksia katsotaan oppilaitten kanssa ja keskustellaan yhdessä niistä.

Kuntakohtaisia tuloksia käsitellään myös kevään vanhempainillassa esim. pistetyöskentelyn keinoin. Opettajat sopivat seuraavassa ys-kokouksessa vanhempainillan ajan ja ilmoittavat sen kuraattorille.

 **4.** Pohdittiin, miten koulupäivään saadaan vielä lisää liikuntaa ja kehonhuoltoa:

Osassa luokista on jo ollut lähes päivittäistä välipalaliikuntaa **–** tätä pyritään lisäämään.

 Kehon liikkuvuutta voidaan harjoittaa mm. erilaisten leikkien ja pelien avulla (esim. Twister, joka onkin ollut jo käytössä)

 Liikuntatuntien osaksi otetaan myös venyttelyä.

 Tammelassa 8.2.2020

 Jaana Kähkönen